Arkatzen Gaua

Arkatzen Gaua () izenez ezaguna, Argentinako Buenos Aires probintziako hiriburu La Plata hirian gertatu ziren bigarren hezkuntzako ikasleen bahiketa eta hilketa batzuk izan ziren. 1976ko irailaren 16ko gauean eta ondorengo egunetan gertatu ziren.  

Guztira, bigarren mailako hamar ikasle bahitu eta torturatu zituzten diktaduraren agintean zegoen zeregin-taldeek, eta horietatik sei hil egin zituzten, orain arte gorputzik aurkitu gabe. 

Hildakoen zerrenda:

 Claudio de Acha 
 María Clara Ciocchini 
 María Claudia Falcone 
 Francisco López Muntaner 
 Daniel A. Racero 
 Horacio Ungaro 

Bizirik atera lortu zutenen zerrenda:

 Gustavo Calotti 
 Pablo Díaz 
 Patricia Miranda 
 Emilce Moler 

 Zeregin-taldeak 
Argentinaren Nazio Berrantolaketa Prozesu bitartean, 1976 eta 1983 arteko diktadura militarrean, estatu terroristaren indar armatuen taldeak ziren. Estatuak antolatutako talde paramilitarrak ziren.  

Aurkari politikoak, gerrillariak, intelektualak, gremioetako buruzagiak, irakasleak, ikasleak eta haien senitartekoak eta lagunak bahitu, torturatu, bortxatu, erail eta desagertzeaz arduratzen ziren. Gainera, atxilotze-zentro klandestinoak kudeatzen zituzten ere. 

Talde hauek langile finkoak zituen, baina txandakatzen zirenak ere zeuden. Gradu guztietako militarrak parte hartzen zuten, soldadu soiletatik hasi eta hierarkia handietaraino. 

Zeregin-taldeetako kideek biktimen jabetzekiko pribilegioa zuten, haien etxebizitza barne. Legezko segurtasun-indarren zigorgabetasuna eta esku ez hartzea bermatzeko, “eremu liberatua” izeneko baimena eskatzen zuten. 

 Testuingurua 
ezkerrera|thumb|Buenos Aires ministerioa
Biktima gehienak UESeko (Bigarren Mailako Ikasleen Batasuna) ikasleak izan ziren, La Plata hirikoak. Elkarte horrek, beste eskola batzuekin batera, 1975ean eskatu zion Ministerioari ikasle-deskontua duen autobus-txartela ematea. 

Bizirik atera zen Pablo Diazen testigantzarekin, bahiketak erreklamazio haren ondorio zuzena izan zirelako hipotesia zabaldu zuen. Berak adierazi zuen bigarren mailako ikasleek 1975eko irailean lortu zuten ikasle-txartela bertan behera geratu zela 1976ko abuztuan, lanketa intelektual baten bidez eskola bakoitzeko liderrak nortzuk ziren detektatzeko eta haien bila joateko helburuarekin.

Era berean, Buenos Aires probintziako Polizia Buruzagitzan aurkitutako dokumentu bat aipatu zuen, “La Noche de los Lápices” izenekoa, Alfredo Fernández komisario nagusiak sinatua, non ikasleen aurka egin beharreko ekintzak deskribatzen zituen. 

Hala ere, beste batzuk baieztatzen dute horrek ez zuela eraginik izan gertakarian. 

 Bahiketak eta hilketak 
ezkerrera|thumb|Miguel Etchecolatz
Bahiketak Buenos Aires probintziako Poliziako kideek egin zituzten. Garai hartan, Ramón Camps jeneralak eta Miguel Etchecolatzek zuzentzen zuten, eta armadaren autoak erabili zituzten gertakariak gauzatzeko. Bahiketen artean aipagarriena da, kasu guztietan, gutxieneko arrisku-maila esleitu zitzaiela ikasleei. 

 Garrantzia 
Kasuak 1985ean hartu zuen ospe publikoa, bizirik atera zen Pablo Diazen testigantza ondoren, Batzarren Epaiketan. Gainera, istorioa zinemara eraman zuen gidoiaren sorkuntzan parte hartu zuen Diazek, hamar urte bete baino egun batzuk lehenago, izen bereko filmean.

 Kanpo estekak 

Kategoria:Estatu terrorismoa Argentinan 1970-1980 hamarkadetan
Kategoria:1976 politikan
Kategoria:1976 Argentinan